

REPUBLIKA HRVATSKA

VARAŽDINSKA ŽUPANIJA

GRAD IVANEC

KLASA: 112-02/22-01/11

URBROJ: 2186/12-05/03-22-5

Ivanec, 02. prosinca 2022.

**OBAVIJEST**

**JAVNI NATJEČAJ ZA IMENOVANJE**

**PROČELNIKA UPRAVNIH TIJELA GRADA IVANCA**

1. **PROČELNIK UPRAVNOG ODJELA ZA PRORAČUN, FINANCIJE I GOSPODARSTVO**
2. **PROČELNIK UPRAVNOG ODJELA ZA URBANIZAM, KOMUNALNE POSLOVE I ZAŠTITU OKOLIŠA**

U Narodnim novinama, broj 140/22 od 02. prosinca 2022. godine, objavljen je javni natječaj za imenovanje:

* pročelnika Upravnog odjela za proračun, financije i gospodarstvo te
* pročelnika Upravnog odjela za urbanizam, komunalne poslove i zaštitu okoliša,

a tekst natječaja naveden je u nastavku ove Obavijesti.

Ujedno, u nastavku su navedeni podaci o opisu poslova radnog mjesta, podaci o plaći radnog mjesta, način obavljanja prethodne provjere znanja i sposobnosti kandidata, mjesto održavanja testiranja te izvori za pripremanje kandidata za testiranja.

Rok za podnošenje prijava na javni natječaj je 8 dana od dana objave javnog natječaja u Narodnim novinama. Posljednji dan roka za podnošenje prijava na natječaj je 12. prosinac 2022. godine.



REPUBLIKA HRVATSKA

VARAŽDINSKA ŽUPANIJA

GRAD IVANEC

GRADONAČELNIK

KLASA: 112-02/22-01/11

URBROJ: 2186/12-05/03-22-2

Ivanec, 01. prosinca 2022.

Na temelju članka 19. stavak 2. Zakona o službenicima i namještenicima u lokalnoj i područnoj (regionalnoj) samoupravi („Narodne novine“ br. 86/08, 61/11, 04/18, 112/19), gradonačelnik Grada Ivanca raspisuje

**JAVNI NATJEČAJ**

za imenovanje pročelnika upravnih tijela Grada Ivanca

1. **pročelnik Upravnog odjela za proračun, financije i gospodarstvo**

* 1 izvršitelj/ica, na neodređeno vrijeme, uz obvezni probni rad u trajanju od tri mjeseca

Kandidati moraju ispunjavati opće uvjete za prijam u službu propisane u članku 12. Zakona o službenicima i namještenicima u lokalnoj i područnoj (regionalnoj) samoupravi te posebne uvjete za prijam u službu.

Opći uvjetiza prijam u službu:

- punoljetnost,

- hrvatsko državljanstvo,

- zdravstvena sposobnost za obavljanje poslova radnog mjesta na koje se osoba

prima.

Posebni uvjetiza prijam u službu:

- magistar struke ili stručni specijalist ekonomske struke,

- najmanje pet godina radnog iskustva na odgovarajućim poslovima,

- položen državni ispit,

- organizacijske sposobnosti i komunikacijske vještine potrebne za uspješno

upravljanje upravnim tijelom,

- poznavanje rada na računalu.

1. **pročelnik Upravnog odjela za urbanizam, komunalne poslove i zaštitu okoliša**

- 1 izvršitelj/ica, na neodređeno vrijeme, uz obvezni probni rad u trajanju od tri mjeseca

Kandidati moraju ispunjavati opće uvjete za prijam u službu propisane u članku 12. Zakona o službenicima i namještenicima u lokalnoj i područnoj (regionalnoj) samoupravi te posebne uvjete za prijam u službu.

Opći uvjeti za prijam u službu:

- punoljetnost,

- hrvatsko državljanstvo,

- zdravstvena sposobnost za obavljanje poslova radnog mjesta na koje se osoba

prima.

Posebni uvjeti za prijam u službu:

* magistar prava ili magistar inženjer građevinarstva,
* najmanje pet godina radnog iskustva na odgovarajućim poslovima,
* položen državni ispit,
* organizacijske sposobnosti i komunikacijske vještine potrebne za uspješno upravljanje upravnim tijelom,
* poznavanje rada na računalu.

Riječi i pojmovi koji imaju rodno značenje, korišteni u ovom natječaju, odnose se jednako na muški i ženski rod, bez obzira jesu li korišteni u muškom ili ženskom rodu.

Uvjet magistra struke, odnosno stručnog specijalista temeljem odredbe članka 35. stavak 1. Uredbe o klasifikaciji radnih mjesta u lokalnoj i područnoj (regionalnoj) samoupravi („Narodne novine br. 74/10, 125/14), ispunjavaju i osobe koje su po ranijim propisima stekle visoku stručnu spremu.

Radnim iskustvom na odgovarajućim poslovima razumijeva se radno iskustvo ostvareno u službi u upravnim tijelima lokalnih jedinica, u državnoj ili javnoj službi, u radnom odnosu kod privatnog poslodavca, vrijeme samostalnog obavljanja profesionalne djelatnosti u skladu s posebnim propisima i radno iskustvo u obavljanju poslova u međunarodnim organizacijama, ostvareno na poslovima navedenog stupnja stručne spreme i struke.

Na natječaj se mogu prijaviti osobe oba spola.

Na javni natječaj mogu se prijaviti i kandidati koji nemaju položen državni ispit, uz obvezu polaganja ispita u roku od godine dana od prijma u službu.

U službu ne može biti primljena osoba za čiji prijam postoje zapreke iz članka 15. i 16. Zakona o službenicima i namještenicima u lokalnoj i područnoj (regionalnoj) samoupravi.

Prijavu je potrebno vlastoručno potpisati.

Prijavi na natječaj potrebno je priložiti:

1. životopis,
2. dokaz o hrvatskom državljanstvu (važeća osobna iskaznica, vojna iskaznica, putovnica ili domovnica)
3. dokaz o odgovarajućem stupnju obrazovanja (diploma),
4. uvjerenje nadležnog suda da se protiv podnositelja prijave ne vodi kazneni postupak (ne starije od 6 mjeseci)
5. uvjerenje/svjedodžba o položenom državnom ispitu (ako kandidat ima položen državni ispit),
6. dokaz o radnom iskustvu na odgovarajućim poslovima odnosno poslovima u odgovarajućoj stručnoj spremi i struci, što se dokazuje slijedećim dokumentima:

- elektroničkim zapisom ili potvrdom o podacima evidentiranim u evidenciji Hrvatskog zavoda za mirovinsko osiguranje **i**

**-** ugovorom o radu ili rješenjem o rasporedu na radno mjesto ili potvrdom poslodavca ili drugim odgovarajućim dokazom iz kojeg je vidljivo u kojoj struci, na kojim poslovima i u kojem trajanju je ostvareno radno iskustvo

1. vlastoručno potpisanu izjavu podnositelja prijave da za prijam u službu ne postoje zapreke iz članka 15. i 16. Zakona o službenicima i namještenicima u lokalnoj i područnoj (regionalnoj) samoupravi (izjavu nije potrebno ovjeravati).
2. dokaz o pravu prednosti pri zapošljavanju sukladno posebnim zakonima (ako kandidat ostvaruje takvo pravo).

Isprave se prilažu u neovjerenoj preslici, a nakon obavijesti o izboru kandidata predočit će se izvornik.

Osobe koje prema posebnim propisima ostvaruju pravo prednosti, moraju se u prijavi pozvati na to pravo i uz prijavu priložiti svu propisanu dokumentaciju prema posebnom zakonu te imaju prednost u odnosu na ostale kandidate samo pod jednakim uvjetima.

Kandidat koji se poziva na pravo prednosti prilikom zapošljavanja sukladno članku 101. *Zakona o hrvatskim braniteljima iz Domovinskog rata i članovima njihovih obitelji* („Narodne novine“ br. 121/17, 98/19 i 84/21) i članku 47. *Zakona o civilnim stradalnicima iz Domovinskog rata* („Narodne novine“ broj 84/21), uz prijavu na natječaj, osim dokaza o ispunjavanju traženih uvjeta, dužan je priložiti i dokaze o ispunjavanju uvjeta prednosti prema popisu koji je dostupan na web-stranici Ministarstva hrvatskih branitelja, putem slijedeće poveznice: <https://branitelji.gov.hr/zaposljavanje-843/843>.

Kandidat koji se poziva na pravo prednosti pri zapošljavanju sukladno članku 9. *Zakona o profesionalnoj rehabilitaciji i zapošljavanju osoba s invaliditetom* („Narodne novine“ br. 157/13, 152/14, 39/18 i 32/20), uz prijavu na natječaj, osim dokaza o ispunjavanju traženih uvjeta, dužan je priložiti i dokaz o utvrđenom statusu osobe s invaliditetom.

Kandidat koji se poziva na pravo prednosti pri zapošljavanju sukladno članku 48.f *Zakona o zaštiti vojnih i civilnih invalida rata* („Narodne novine“ br. 33/92, 57/92, 77/92, 27/93, 58/93, 2/94, 76/94, 108/95, 108/96, 82/01, 103/03, 148/13 i 98/19), dužan je uz prijavu na natječaj, osim dokaza o ispunjavanju traženih uvjeta, priložiti i rješenje odnosno potvrdu iz koje je vidljivo spomenuto pravo.

Izabrani kandidat pozvat će se da u primjerenom roku, a prije donošenja rješenja o prijmu u službu, dostavi uvjerenje o zdravstvenoj sposobnosti za obavljanje poslova radnog mjesta na koje se prima.

Prijave na natječaj podnose se u roku od **8 (osam) dana** od dana objave natječaja u Narodnim novinama, na adresu: Grad Ivanec, Trg hrvatskih ivanovaca 9b, 42240 Ivanec, s naznakom: „Natječaj za imenovanje pročelnika \_\_\_\_\_\_\_\_\_\_\_\_\_\_\_\_\_\_\_ (navesti naziv upravnog tijela)“.

Urednom prijavom smatra se prijava koja sadrži sve podatke i priloge navedene u ovom natječaju.

Osoba koja nije podnijela pravodobnu i urednu prijavu ili ne ispunjava formalne uvjete iz ovog natječaja, ne smatra se kandidatom prijavljenim na natječaj i takvoj osobi dostaviti će se pisana obavijest u kojoj se navode razlozi zbog kojih se ne smatra kandidatom prijavljenim na javni natječaj.

Za kandidate koji ispunjavaju formalne uvjete natječaja, provest će se prethodna provjera znanja i sposobnosti putem pisanog testiranja i intervjua. Ako kandidat ne pristupi prethodnoj provjeri znanja i sposobnosti, smatra se da je povukao prijavu na natječaj i više se ne smatra kandidatom.

Opis poslova i podaci o plaći radnog mjesta koje se popunjava javnim natječajem, način obavljanja prethodne provjere znanja i sposobnosti kandidata koji ispunjavaju formalne uvjete, područje provjere te pravni i drugi izvori za pripremanje kandidata za prethodnu provjeru objaviti će se na oglasnoj ploči i službenoj web stranici Grada Ivanca (www.ivanec.hr).

Na službenoj web stranici Grada Ivanca i na oglasnoj ploči u prizemlju zgrade Gradske uprave na adresi Ivanec, Trg hrvatskih ivanovaca 9b, bit će objavljeno vrijeme i mjesto održavanja prethodne provjere znanja i sposobnosti kandidata, najmanje pet dana prije održavanja prethodne provjere.

O rezultatima javnog natječaja kandidati će biti obaviješteni u roku od 60 dana od isteka roka za podnošenje prijava.

GRADONAČELNIK:

Milorad Batinić

1. **OPIS POSLOVA RADNOG MJESTA** - **PROČELNIK UPRAVNOG ODJELA ZA PRORAČUN, FINANCIJE I GOSPODARSTVO:**

* upravlja i organizira radom upravnog odjela i odgovara za njegov rad,
* koordinira i nadzire izvršavanje zadataka i poslova iz nadležnosti odjela,
* koordinira suradnju s ostalim odjelima,
* daje stručne upute za rad odjela,
* organizira i koordinira obavljanje poslova i zadaća proračuna i računovodstva proračuna i ostalih poslova iz djelokruga rada odjela te je odgovoran za njihovo pravilno i pravodobno obavljanje,
* izrađuje programe iz oblasti gospodarstva, te obavlja i ostale poslove iz oblasti gospodarstva,
* izrađuje nacrte općih i drugih akata iz oblasti odjela,
* obavlja operativne i stručne poslove financijskih dokumenata,
* izrađuje financijske izvještaje i izvještaje o izvršenju proračuna,
* stalno i stručno komunicira unutar i izvan upravnog tijela radi utjecaja na provedbu plana i programa upravnog tijela,
* obavlja i ostale poslove koje temeljem posebnih propisa spadaju u djelokrug odjela.

**Podaci o plaći radnog mjesta:**

Temeljem članka 39. Pravilnika o materijalnim i drugim pravima službenika i namještenika u upravnim tijelima Grada Ivanca, KLASA: 121-01/22-01/01, URBROJ: 2186/12-05/43-22-1, od 24. studenog 2022. godine i Odluke o koeficijentima za obračun plaće službenika i namještenika („Službeni vjesnik Varaždinske županije“ br. 5/13, 23/13 – ispravak, 51/15, 77/17, 83/19, 91/20, 38/22), osnovna plaća je umnožak koeficijenta složenosti poslova radnog mjesta – 3,34 i osnovice za obračun plaće u visini od 5.018,12 kuna bruto, uvećan za 0,5% za svaku navršenu godinu radnog staža, te stalni dodatak na plaću u visini 15% utvrđene osnovice.

**PRAVNI I DRUGI IZVORI ZA PRIPREMANJE KANDIDATA ZA PRETHODNU PROVJERU ZNANJA I SPOSOBNOSTI:**

1. Opći dio:

* 1. Ustav Republike Hrvatske („Narodne novine“ br. 56/90, 135/97, 8/98 – pročišćeni tekst, 113/00, 124/00 – pročišćeni tekst, 28/01, 41/01 – pročišćeni tekst, 55/01, 76/10, 85/10 – pročišćeni tekst, 05/14)
  2. Zakon o lokalnoj i područnoj (regionalnoj) samoupravi („Narodne novine“ br. 33/01, 60/01 – vjerodostojno tumačenje, 129/05, 109/07, 125/08, 36/09, 150/11, 144/12, 19/13 – pročišćeni tekst, 137/15 – ispravak, 123/17, 98/19, 144/20)
  3. Uredba o uredskom poslovanju („Narodne novine“ br. 75/21)
  4. Zakon o općem upravnom postupku („Narodne novine“ br. 47/09, 110/21)
  5. Statut Grada Ivanca („Službeni vjesnik Varaždinske županije“ br. 21/09, 12/13, 23/13 – pročišćeni tekst, 13/18, 08/20, 15/21, 38/21 – pročišćeni tekst)

1. Posebni dio:
   1. Zakon o proračunu („Narodne novine“ br. 144/21)
   2. Zakon o financiranju jedinica lokalne i područne (regionalne) samouprave („Narodne novine“ br. 127/17 i 138/20)
   3. Zakon o lokalnim porezima („Narodne novine“ br. 115/16, 101/17, 114/22)
   4. Zakon o fiskalnoj odgovornosti („Narodne novine“ br. 111/18)
   5. Pravilnik o polugodišnjem i godišnjem izvještaju o izvršenju proračuna („Narodne novine“ br. 24/13, 102/17, 1/20 i 147/20)
   6. Pravilnik o financijskom izvještavanju u proračunskom računovodstvu („Narodne novine“ br. 37/22)
   7. Pravilnik o proračunskim klasifikacijama („Narodne novine“ br. 26/10, 120/13 i 1/20)
   8. Pravilnik o proračunskom računovodstvu i računskom planu („Narodne novine“ br. 124/14, 115/15, 87/16, 3/18, 126/19 i 108/20)
   9. Pravilnik o postupku dugoročnog zaduživanja te davanja jamstava i suglasnosti jedinica lokalne i područne (regionalne) samouprave („Narodne novine“ broj 67/22)

2.10.Zakon o poticanju razvoja malog gospodarstva („Narodne novine“ br. 29/02,

63/07, 53/12, 56/13, 121/16)

1. **OPIS POSLOVA RADNOG MJESTA –** **PROČELNIK UPRAVNOG ODJELA ZA URBANIZAM, KOMUNALNE POSLOVE I ZAŠTITU OKOLIŠA**

- upravlja i organizira radom upravnog odjela i odgovara za njegov rad,

- koordinira i nadzire izvršavanje zadataka i poslova iz nadležnosti odjela,

- priprema nacrte odluka, drugih općih akata, programa i planova iz oblasti urbanizma,

komunalnih poslova i zaštite okoliša te prati njihovo izvršenje,

- predlaže smjernice, programe, planove i druge akte iz nadležnosti odjela,

- priprema informacije, programe i druge stručne materijale iz nadležnosti odjela te

podnosi izvješća o radu,

- sudjeluje u izradi i pripremi projekata iz nadležnosti odjela,

- obavlja tehničke i stručne poslove za osiguranje uvjeta gradnje objekata i uređaja

komunalne infrastrukture u skladu s godišnjim programima,

- sudjeluje u pripremi, izradi i donošenju dokumenata prostornog uređenja i prati

njihovu provedbu,

- koordinira rad komunalnih i trgovačkih društava koje obavljaju djelatnosti iz

nadležnosti odjela,

- koordinira rad odjela sa drugim upravnim tijelima Grada, drugim javnopravnim

tijelima i njihovim institucijama, mjesnim odborima te građanima, u izvršavanju

poslova i zadaća iz nadležnosti odjela,

- obavlja i ostale poslove koje temeljem posebnih propisa spadaju u djelokrug odjela.

**Podaci o plaći radnog mjesta:**

Temeljem članka 39. Pravilnika o materijalnim i drugim pravima službenika i namještenika u upravnim tijelima Grada Ivanca, KLASA: 121-01/22-01/01, URBROJ: 2186/12-05/43-22-1, od 24. studenog 2022. godine i Odluke o koeficijentima za obračun plaće službenika i namještenika („Službeni vjesnik Varaždinske županije“ br. 5/13, 23/13 – ispravak, 51/15, 77/17, 83/19, 91/20, 38/22), osnovna plaća je umnožak koeficijenta složenosti poslova radnog mjesta – 3,42 i osnovice za obračun plaće u visini od 5.018,12 kuna bruto, uvećan za 0,5% za svaku navršenu godinu radnog staža, te stalni dodatak na plaću u visini 15% utvrđene osnovice.

**PRAVNI I DRUGI IZVORI ZA PRIPREMANJE KANDIDATA ZA PRETHODNU PROVJERU ZNANJA I SPOSOBNOSTI:**

1. Opći dio:
   1. Ustav Republike Hrvatske („Narodne novine“ br. 56/90, 135/97, 8/98 – pročišćeni tekst, 113/00, 124/00 – pročišćeni tekst, 28/01, 41/01 – pročišćeni tekst, 55/01, 76/10, 85/10 – pročišćeni tekst, 05/14)
   2. Zakon o lokalnoj i područnoj (regionalnoj) samoupravi („Narodne novine“ br. 33/01, 60/01 – vjerodostojno tumačenje, 129/05, 109/07, 125/08, 36/09, 150/11, 144/12, 19/13 – pročišćeni tekst, 137/15 – ispravak, 123/17, 98/19, 144/20)
   3. Uredba o uredskom poslovanju („Narodne novine“ br. 75/21)
   4. Zakon o općem upravnom postupku („Narodne novine“ br. 47/09, 110/21)
   5. Statut Grada Ivanca („Službeni vjesnik Varaždinske županije“ br. 21/09, 12/13, 23/13 – pročišćeni tekst, 13/18, 08/20, 15/21, 38/21 – pročišćeni tekst)
2. Posebni dio:
   1. Zakon o komunalnom gospodarstvu („Narodne novine“ br. 68/18, 110/18 – Odluka Ustavnog suda RH, 32/20)
   2. Zakon o prostornom uređenju („Narodne novine“ br. 153/13, 65/17, 114/18, 39/19, 98/19)
   3. Zakon o postupanju s nezakonito izgrađenim zgradama – Dio IV. Naknada za zadržavanje nezakonito izgrađene zgrade u prostoru („Narodne novine“ br. 86/12, 143/13, 65/17, 14/19)
   4. Zakon o gospodarenju otpadom („Narodne novine“ br. 84/21)
   5. Odluka o komunalnom redu („Službeni vjesnik Varaždinske županije“ br. 51/19, 8/22)
   6. Odluka o komunalnom doprinosu („Službeni vjesnik Varaždinske županije“ br. 5/19, 18/20, 60/21)
   7. Odluka o komunalnoj naknadi („Službeni vjesnik Varaždinske županije“ br. 5/19, 18/20, 60/21, 105/22).

**NAČIN OBAVLJANJA PRETHODNE PROVJERE ZNANJA I SPOSOBNOSTI KANDIDATA**

Prethodnoj provjeri znanja i sposobnosti kandidata mogu pristupiti samo kandidati koji ispunjavaju formalne uvjete iz javnog natječaja. Smatra se da je kandidat, koji nije pristupio prethodnoj provjeri znanja, povukao prijavu na natječaj.

Prethodna provjera znanja i sposobnosti kandidata obuhvaća pisano testiranje i intervju.

Postupak provjere znanja i sposobnosti provodi Povjerenstvo za provedbu natječaja.

Po dolasku na provjeru znanja i sposobnosti, od kandidata će biti zatraženo predočenje odgovarajuće identifikacijske isprave radi utvrđivanja identiteta. Kandidati koji ne mogu dokazati identitet ne mogu pristupiti prethodnoj provjeri.

Po utvrđivanju identiteta, kandidatima će biti podijeljena pitanja za provjeru znanja iz odredbi navedenih zakona i podzakonskih akata. Pisani test sastoji se od ukupno 20 pitanja, i to 10 pitanja iz općeg dijela i 10 pitanja iz posebnog dijela.

Za vrijeme provjere znanja i sposobnosti nije dopušteno:

* koristiti se bilo kakvom literaturom odnosno bilješkama,
* koristiti mobitel ili druga komunikacijska sredstva,
* napuštati prostoriju u kojoj se provjera odvija,
* razgovarati s ostalim kandidatima,

- niti na bilo koji drugi način remetiti koncentraciju kandidata.

Kandidati koji će se ponašati neprimjereno ili će prekršiti neko od gore navedenih pravila, bit će udaljeni s testiranja, a njihov rezultat i rad Povjerenstvo neće bodovati.

Za svaki dio provjere znanja kandidatima se dodjeljuje broj bodova od 1 do 10.

Smatra se da su kandidati uspješno položili pisani test ako su iz svakog djela provjere znanja ostvarili najmanje 50% bodova, odnosno najmanje 5 bodova iz svakog dijela provjere znanja.

S kandidatima koji uspješno polože testove provest će se intervju.

Povjerenstvo za provedbu natječaja kroz intervju s kandidatima utvrđuje snalažljivost, komunikativnost, kreativnost, profesionalne ciljeve i motivaciju za rad.

Na intervjuu kandidat može ostvariti maksimalno 10 bodova.

Nakon provedenog postupka prethodne provjere znanja i sposobnosti, Povjerenstvo utvrđuje rang listu kandidata prema ukupnom broju ostvarenih bodova na pisanom testiranju i intervjuu te sastavlja Izvješće o provedenom postupku.

Izabrani kandidat mora dostaviti uvjerenje o zdravstvenoj sposobnosti nakon obavijesti o izboru, a prije donošenja rješenja o prijmu u službu.

**MJESTO ODRŽAVANJA TESTIRANJA**

Mjesto i vrijeme održavanja testiranja bit će objavljeno na službenim internetskim stranicama Grada Ivanca: www.ivanec.hr, te na oglasnoj ploči u prizemlju zgrade gradske uprave – Gradska vijećnica, Ivanec, Trg hrvatskih ivanovaca 9b, najmanje 5 dana prije testiranja. Na oglasnoj ploči bit će izvješena i imena kandidata koji ispunjavaju formalne uvjete natječaja s kojima će se provesti testiranje.